CELEX: 32006R1062
Language: el
Date: 2006-07-12 00:00:00
Title: Κανονισμός (ΕΚ) αριθ. 1062/2006 της Επιτροπής, της  12ης Ιουλίου 2006 , για καθορισμό του ενιαίου συντελεστή κατανομής που εφαρμόζεται στο πλαίσιο της δασμολογικής ποσόστωσης για τον σίτο, η οποία προβλέπεται στον κανονισμό (ΕΚ) αριθ. 958/2003

13.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 192/15
            
         
      ΚΑΝΟΝΙΣΜΌΣ (ΕΚ) αριθ. 1062/2006 ΤΗΣ ΕΠΙΤΡΟΠΉΣ
   
   της 12ης Ιουλίου 2006
   για καθορισμό του ενιαίου συντελεστή κατανομής που εφαρμόζεται στο πλαίσιο της δασμολογικής ποσόστωσης για τον σίτο, η οποία προβλέπεται στον κανονισμό (ΕΚ) αριθ. 958/2003
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1),
   τον κανονισμό (ΕΚ) αριθ. 958/2003 της Επιτροπής, της 3ης Ιουνίου 2003, περί λεπτομερών κανόνων εφαρμογής της απόφασης 2003/286/ΕΚ του Συμβουλίου όσον αφορά τις παραχωρήσεις υπό τη μορφή κοινοτικών δασμολογικών ποσοστώσεων για ορισμένα προϊόντα σιτηρών καταγωγής από τη Δημοκρατία της Βουλγαρίας και περί τροποποιήσεως του κανονισμού (ΕΚ) αριθ. 2809/2000 (2), και ιδίως το άρθρο 2 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 958/2003 άνοιξε ετήσια δασμολογική ποσόστωση 384 000 τόνων σίτου (αύξων αριθμός 09.4676) για την περίοδο 2006/2007.
            
         
               (2)
            
            
               Οι αιτούμενες ποσότητες τη Δευτέρα 10 Ιουλίου 2006, σύμφωνα με το άρθρο 2 παράγραφος 1 του κανονισμού (ΕΚ) αριθ. 958/2003, υπερβαίνουν τις διαθέσιμες ποσότητες. Ως εκ τούτου, κρίνεται σκόπιμο να καθοριστεί σε ποιο βαθμό μπορούν να εκδοθούν τα πιστοποιητικά, καθορίζοντας ενιαίο συντελεστή κατανομής που εφαρμόζεται τις αιτούμενες ποσότητες,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κάθε αίτηση πιστοποιητικού εισαγωγής για την ποσόστωση σίτου «Δημοκρατίας της Βουλγαρίας» που υποβλήθηκε και διαβιβάστηκε στην Επιτροπή τη Δευτέρα 10 Ιουλίου 2006 σύμφωνα με το άρθρο 2 παράγραφοι 1 και 2 του κανονισμού (ΕΚ) αριθ. 958/2003 ικανοποιείται μέχρι ποσοστού 12,610837 % των αιτούμενων ποσοτήτων.
   Άρθρο 2
   Ο παρών κανονισμός αρχίζει να ισχύει στις 13 Ιουλίου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουλίου 2006.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 270 της 21.10.2003, σ. 78. Κανονισμός όπως τροποποιήθηκε με τον κανονισμό (ΕΚ) αριθ. 1154/2005 της Επιτροπής (ΕΕ L 187 της 19.7.2005, σ. 11).
   
      (2)  ΕΕ L 136 της 4.6.2003, σ. 3. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1023/2006 (ΕΕ L 184 της 6.7.2006, σ. 5).